Taczé zjawiszcza nôbarżi redëją Dawida Szulësta. Kò dejowi cél je w tim wszëtczim nôwôżniészi. Dawid dërch dążi do te, żebë wszëtcë Kaszëbi bëlë bùszny z tegò, że są Kaszëbama, tak jak òn sóm je bùszny. Czej jô czuł „Zemia Rodnô” spiéwóną na rozpòczãcé ceremónii przez Werónikã Kòrthals, tej jô widzôł, jak to wszëtczim dało mòc i bùchã. Naszi zawòdnicë bëlë tak tim ùjãti, jak nigdë piérwi. I trzë tësące Kaszëbów na widowni mët. A czej drëdżégò dnia zaspiéwóny béł himn naszi drëszbë „Wiedno Kaszëbë” przez Wérónikã Prëczkòwską i Martã Òkrój, tej łzë same cësnãłë sã do òczu. Tegò nigdë sã nie zabôczi – rzekł Dawid Szulist.